En mand er i dag fremstillet i grundlovsforhør i Hjørring, da han onsdag gik amok på to betjente.

Personalet i arresten i Hjørring opdagede en mobiltelefon i en celle, og da de ville fjerne den, gik den indsatte amok på to betjente. - Den indsatte går amok, og slår og sparker de to betjente, siger Finn Heiselberg fra Sikkerhedsenheden i Direktoratet for Kriminalforsorgen. Manden blev hentet af Nordjyllands Politi og sat i en sikringscelle, da han stadig var oprevet. Finn Heiselberg mener, at det er svært at forhindre sådanne situationer. - Det er svært at forhindre, når en indsat pludselig og uden varsel giver betjenten et knytnæveslag i ansigtet, siger Finn Heisenberg. Betjentene får manden holdt fast og lagt ham i håndjern, men begge betjente måtte efterfølgende en tur på skadestuen. Betjenes eneste mulighed for selvforsvar er magt, da de ikke har lov til at have en peberspray på sig. - Peberspray må vi benytte, når vi mener, at vi kan komme i situationer, hvor den kan blive nødvendig. Så tager vi den med. Men personalet må ikke gå med den konstant. Pebersprayen kan ikke afhjælpe alle situationer i fremtiden, men episoden i fredags havde været nemmere at løse, hvis de havde haft en peberspray på sig, siger Finn Heisenberg.